Joan Todó Premi de la Crítica de poesia 2022 per LA VISTA AL DITS (09.04.22) - laBreu Edicions : laBreu Edicions Joan Todó Premi de la Crítica de poesia 2022 per LA VISTA AL DITS (09.04.22) - laBreu Edicions\nJoan Todó i Borja Bagunyà guanyen els Premis de la Crítica 2022.\nTodó ha estat guardonat amb el Premi de la Crítica de poesia per La vista als dits (LaBreu) i Bagunyà ha rebut el Premi de la Crítica de narrativa per Els angles morts (Periscopi).\nL’Asociación Española de Críticos Literarios ha anunciat aquest dissabte, 9 d’abril, en una roda de premsa a l’Ajuntament de València, els guanyadors dels Premis de la Crítica en les quatre llengües oficials de l’Estat espanyol a les millors obres de narrativa i de poesia publicades durant el 2021.\nEn la modalitat en llengua catalana han estat premiats Joan Todó per La vista als dits i Borja Bagunyà per Els angles morts. En llengua gallega ha rebut el premi de narrativa O cervo e a sombra de Diego Ameixeiras i el poemari E o sol era ela de Medos Romero. En basc han estat guardonats la novel·la Izurdeen aurreko bizitza de Kirmen Uribe i el poemari Gu gabe ere d’Itziar Ugarte Irizar. En llengua castellana ha rebut el premi la novel·la Infierno, purgatorio, paraíso de Jordi Ibáñez Fanés i el poemari Incendio mineral de M. Ángeles Pérez López.\nEnguany el jurat de la modalitat en llengua catalana ha estat format pels crítics Xavier Aliaga, Anna Ballbona, Jordi Nopca, Jaume Pont i Simona Škrabec. Consulta aquí tota la informació sobre el premi i la cronologia de guardonats.\nJoan Todó, Premi de la Crítica de poesia per La vista als dits\nEl volum de recull tota la poesia de l’autor fins al moment i està compost per dos poemaris revisats i dos d’inèdits fins ara. El jurat ha volgut premiar l’obra d’un poeta tocat per la singularitat i el segell d’una personalitat expressiva viva i desbordant. Als valors d’una obra original i atípica, s’hi suma el reconeixement a una trajectòria que es remunta al 2007.\nLa poesia de Joan Todó brota d’un llenguatge als orígens del paisatge. Cada poema és un viatge amb claus existencials, morals i socials. El llenguatge poètic i el pensament crític són dues cares d’una mateixa moneda en els seus versos, també hi trobem la ironia i el sarcasme en un discurs meditatiu, lírica amb referències eròtiques, de l’haikú i la tanka. El volum clou amb un epíleg magistral que condensa una poètica i una manera d’entendre la poesia.\nLa seva obra poètica és una de les més significatives de la seva generació. A més de ser autor d’aquests poemes, Joan Todó també ha traçat un recorregut sòlid en narrativa amb llibres de contes i de memòria personal.\nJoan Todó (La Sénia, 1977) ha publicat entre d’altres, a banda de la poesia, un llibre de contes, A butxacades (2011) i una novel·la, L’horitzó primer (2013). Després del seu segon llibre de relats, Lladres (2016), ha publicat el perfil biogràfic de Gregori Estrada Respirar el segle (2017), una Guia sentimental del Delta de l’Ebre (2018) i La verda és porta (2021), sobre la vida i l’obra de Joaquim Soler i Ferret. També ha traduït un llibre de poemes de Mark Strand (Rufaga d’un, 2016). Ha col·laborat també en revistes literàries com Paper de Vidre, Quadern, Pèl Capell, El Tacte que té, Reduccions, Caràcters i L’Avenç.\nCategoria: Alabatre, Col·leccions, Premsa, Rotatori | Etiquetes: alabatre, Joan Todó, la vista als dits, labreuedicions, llibre premiat, llibresLaBreu, Premi de la Crítica de Poesia, todó


La Bombers, a punt\nLa prova, que celebrarà el dia 15 la vuitena edició, espera superar els 2.400 participants de l’any passat || Hi correran 800 nens en les carreres de dissabte\nLa VIII Cursa BBVA CX Bombers Lleida espera superar el proper dia 15 els 2.400 participants de l’any passat, a qui cal afegir els 800 nens i nenes que competiran en les carreres infantils de dissabte, dia 14. La cursa, tot un referent de l’atletisme popular a Lleida i la més multitudinària, es va presentar ahir a la delegació del Govern de la Generalitat a Lleida, amb la presència del delegat d’Esports, Joan Segura; l’alcalde, Àngel Ros; el diputat provincial, Enric Mir; el cap de la regió d’Emergències de Lleida, Jordi Solà i el coordinador de la prova, Jordi Martínez.\nDesprés de set anys d’experiència, que ha servit a l’Associació Cultural i Recreativa Bombers Lleida (ACRBLL) per anar polint els detalls de la carrera, Martínez va afirmar que “tenim la mateixa il·lusió que el primer any” i va recordar que després de començar amb “1.200 atletes en la primera edició, quan la carrera amb més participació que es feia a Lleida era de 600, un any vam arribar als 3.500 i ens movem al voltant dels 2.400”, xifra de la passada edició que esperen superar, ja que “comptem ja amb 1.200 inscrits. Són xifres molt importants per a Lleida”, va remarcar.\nLa cursa manté el mateix circuit de l’any passat, amb sortida i arribada als Camps Elisis\nLa Cursa Bombers manté altres dels aspectes que la caracteritzen, com les sessions d’entrenaments previs “en què participen entre 90 i 100 persones”, així com la presència de grups de batukada o, aquest dissabte vinent, una activitat a la plaça Sant Joan, a la qual conviden tot el que desitgi participar-hi. També es manté el vessant solidari i es recolliran diners per a l’AECC i Aspros.\nJordi Martínez va destacar també que el circuit és el mateix de la passada edició: “Els Camps Elisis ens ofereixen tot el que necessitem, logística, un pàrquing amb gran capacitat, amb l’equilibri entre el que ens demana la Guàrdia Urbana per seguretat. A més, el circuit és ràpid per als que desitgen fer marca i senzill per a gent que habitualment no corre”. Com cada edició de la cursa, hi haurà dos recorreguts, de 5 i 10 quilòmetres. La sortida serà a les 10.00.


Núm. 130. Universitats i Recerca\nEl passat 21 de setembre es van reunir els màxims representants del conjunt d’universitats i centres de recerca de Catalunya (una seixantena d’institucions que representen prop del 90% del sistema) per valorar la situació creada a Catalunya de resultes de les actuacions de l’Estat espanyol en els darrers dies. A la reunió hi van assistir també representants dels sindicats i de les associacions d’estudiants.\nCom hauria de ser el futur de la recerca i la innovació a la Unió Europea?\nRecentment, la Generalitat de Catalunya ha obert una consulta pública per contribuir al disseny del futur programa europeu de finançament de l’R+D+I, a fi d’assegurar que les prioritats de Catalunya hi quedin reflectides.\n25è aniversari de l’Institut de Física d’Altes Energies\nL’Institut de Física d’Altes Energies (IFAE), consorci de la Generalitat de Catalunya i la Universitat Autònoma de Barcelona, es va establir com a entitat jurídica independent l’any 1991 i el passat 7 de juliol va celebrar els 25 anys de la seva fundació.\nLa nova edició del Manual de Frascati, traduïda al català\nLa setena edició del Manual de Frascati, el manual internacional que defineix què es pot considerar R+D i què no, ha estat traduïda al català. Aquesta edició del Manual, que estava disponible en anglès i francès, idiomes oficials de l’Organització per a la Cooperació i Desenvolupament Econòmic (OCDE), també ha estat traduïda al coreà. Es preveu que l’edició en castellà es publicarà al llarg de l’any 2017.\nUna pantalla digital tàctil per a persones amb discapacitat visual, nou repte del premis Horizon\nEls Horizon Prizes han obert les convocatòries de cinc nous reptes, entre els quals destaca el premi per buscar una solució tàctil per a persones cegues amb discapacitat visual perquè puguin accedir a la informació digital.\nEl Joint Research Centre (JRC) ha presentat la plataforma JRC Data Catalogue d’accés obert a dades científiques. Aquest catàleg pot proporcionar a científics, responsables polítics, periodistes i altres usuaris un accés ràpid a les dades científiques d’un ampli ventall de temes en recerca finançada pel mateix JRC.\nL’agricultura i els canvis dietètics han modificat els gens europeus moderns\nUn estudi descriu com els canvis en la dieta dels europeus després de la introducció de l’agricultura fa 10.000 anys van portar a adaptacions genètiques que afavorien les tendències dietètiques del moment.\n«Esponges» de nanofibres ceràmiques flexibles\nEls materials ceràmics tendeixen a quedar fets miques quan es deformen, però una nova recerca mostra una manera de crear nanofibres ceràmiques ultrafines deformables i resistents a altes temperatures amb una gran varietat d’usos potencials, des de la depuració d’aigua fins a materials aïllants flexibles.\nTransformar depuradores en biorefineries\nEl grup de recerca GENOCOV de la Universitat Autònoma de Barcelona (UAB) i Aigües de Manresa han inaugurat a les instal·lacions de l’estació depuradora d’aigües residuals de Manresa-Sant Joan una planta pilot de tractament d’aigües que genera productes de valor afegit, simultàniament al procés de depuració. La tecnologia desenvolupada pot transformar les estacions depuradores d’aigües residuals (EDAR) en petites biorefineries, cosa que impulsaria el sector vers un escenari d’economia circular.\nUna aplicació mòbil perquè les persones sordcegues accedeixin als continguts televisius\nEl programari PervasiveSUB permet a les persones sordcegues interpretar els continguts de televisió a través d’una la línia de Braille. El sistema recull els subtítols de les cadenes de televisió i els envia a un servidor central, des del qual són reenviats als telèfons intel·ligents o les tauletes de les persones que tenen instal·lades l’aplicació gratuïta GoAll, i des d’allà a la línia Braille de la persona sordcega.\nLa UPC desenvolupa un exoesquelet robòtic que ajuda a caminar a pacients amb lesió medul·lar\nUn exoesquelet robòtic desenvolupat pel Laboratori d’Enginyeria Biomecànica (BIOMEC) de la Universitat Politècnica de Catalunya (UPC) permet que persones amb lesions a la medul·la espinal adquireixin mobilitat per caminar.\nLes poblacions neolítiques feien servir l’eco per escollir l’indret on plasmar les pintures rupestres\nUna recerca internacional en l’àmbit de l’arqueoacústica mostra que les poblacions prehistòriques entenien el paisatge no només en funció dels elements tangibles, sinó també dels intangibles, com el so. Aquesta és la conclusió a la qual han arribat els arqueòlegs dels jaciments de Baume Brune (Vaucluse, França) i de la vall d’Ividoro (Pulla, Itàlia), que han conclòs que les poblacions neolítiques tenien en compte l’eco a l’hora d’escollir quins llocs decorarien amb pintures rupestres.\nEuclid Flagship: el catàleg de galàxies simulat més gran que s’ha desenvolupat mai\nInvestigadors de l’Institut de Ciències de l’Espai (ICE, IEEC-CSIC) i del Port d’Informació Científica (PIC) –Institut de Física d’Altes Energies (IFAE) i Centro de Investigaciones Energéticas, Medioambientales y Tecnológicas (CIEMAT)–, en col·laboració amb investigadors de la Universitat de Zuric, han participat en el catàleg de galàxies més gran construït fins ara. El catàleg de galàxies simulat, anomenat Euclid Flagship, conté més de 2.000 milions de galàxies simulades que imiten detalladament les propietats de les galàxies observades fins ara i es basa en simulacions de distribucions de matèria fosca.\nDetecció precoç de malalties neurodegeneratives en pacients amb trastorns del son\nUn estudi en què han participat l’Hospital Clínic de Barcelona-IDIBAPS-UB i l’Hospital Universitari d’Aarhus (Dinamarca) demostra per primera vegada que, mitjançant la tomografia per emissió de positrons (PET), una tècnica de diagnòstic per la imatge, es poden detectar de manera precoç malalties neurodegeneratives, com el Parkinson, en pacients amb trastorns del son en fase REM que encara no tenen símptomes típics de la malaltia. Aquesta tècnica permet observar la inflamació i falta de dopamina en la substància negra, la part del cervell que quan està malmesa provoca la malaltia de Parkinson.\nCom es desenvolupen els fàrmacs, el videojoc\nUn videojoc publicat en el portal del programa Xplore Health mostra el procés de desenvolupament dels fàrmacs i les implicacions ètiques d’aquest llarg procés fins al seu llançament al mercat. El joc es pot descarregar per jugar-hi a telèfons mòbils i tauletes tàctils.\nCampanya «IRB Barcelona Futur»: micromecenatge per a formació\nLa iniciativa té l’objectiu d’ajudar els científics joves a iniciar la seva carrera a l’Institut de Recerca Biomèdica (IRB Barcelona), «per començar a treballar avui en els descobriments de demà».\nPrimera memòria anual del BIST\nL’Informe anual 2016 del Barcelona Institute of Science and Technology (BIST) ja està disponible en anglès i en català al seu web. Es tracta de la primera memòria d’aquesta institució, creada l’any 2015, on es descriuen les activitats que el BIST ha desenvolupat durant l’últim any en les seves àrees estratègiques prioritàries.\nPublicacions de la NASA en obert\nLa NASA ofereix, en format electrònic i en obert, les publicacions editades els darrers anys. Les publicacions són descarregables en formats PDF, EPUB i MOBI.\nAmb l’aigua al coll, de Daniel Arbós\nAquesta novel·la és una crítica demolidora de les teràpies alternatives i, en definitiva, dels límits entre ciència i pseudociència, dels quals s’aprofiten entabanadors de tota mena.\nHan estat actualitzats els continguts de la pàgina web de la Secretaria d’Universitats i Recerca (SUR) on es pot trobar informació sobre dones científiques.


Ernő Rubik - Viquipèdia, l'enciclopèdia lliure\nErnő Rubik (Budapest, 13 de juliol 1944) és escultor, arquitecte i dissenyador de l'Escola d'Arts Comercials de Budapest. També és autor del mundialment conegut Cub de Rubik, premiat amb el Spiel des Jahres (El joc de l'any) el 1980, però no és l'únic trencaclosques mecànic inventat per ell. Igualment ho són la Serp de Rubik, el Rubik's Magic o, el més recent, el Rubik 360.\n13 juliol 1944 (77 anys)\nMoholy-Nagy University of Art and Design (en) (–1971)\nArquitectura, videojoc, trencaclosques i disseny interior\nArquitecte, catedràtic, enginyer, dissenyador, matemàtic i inventor\nAcademia Europaea (2015–)\nAcadèmia Hongaresa de les Arts (2014–)\n(1974) cub de Rubik\nZoltán Rubik (en)\nErnő Rubik (en)\n(2014) Premi Nacional d'Artista\n(2012) Premi Hazám\n(2007) Premi Kossuth\n(1995) International Dennis Gabor Award (en)\n(1983) State Award of the People's Republic of Hungary (en)\nhonorary doctor of the Moholy-Nagy University of Art and Design (en)\nCub de Rubik resolt\nEl 1962 va iniciar els seus estudis d'arquitectura a la Universitat de tecnologia de Budapest i es llicencià el 1967. Continuà amb la seva formació en arquitectura i disseny a l'Acadèmia Hongaresa d'Arts Aplicades. En acabar els seus estudis el 1971, Rubik va començar a treballar com a professor d'arquitectura a la Universitat d'Arts i Disseny Moholy-Nagy. Va ser allà on, el 1974, va dissenyar el primer prototip del que després seria el Cub de Rubik, que en principi tan sols era una eina per a treballar amb els seus estudiants. A principis dels anys 80, el Cub de Rubik va començar a comercialitzar-se arreu del món. Al llarg d'aquella dècada, Rubik va compaginar la seva tasca de docent amb el desenvolupament de nous jocs. El 1990 fou nomenat president de l'Acadèmia Hongaresa d'Enginyeria. El seu darrer joc, conegut com a Rubik 360, va sortir al mercat en 2009.\nEl cubo mágico de Tom weneck, 1981 Ed. Dalmau Socias ISBN 84-7464-111-X\nA Wikimedia Commons hi ha contingut multimèdia relatiu a: Ernő Rubik\n↑ The little cube that changed the world\nObtingut de «https://ca.wikipedia.org/w/index.php?title=Ernő_Rubik&oldid=27851247»\nDarrera modificació: 23 jul 2021 a les 21:09\nLa pàgina va ser modificada per darrera vegada el 23 jul 2021 a les 21:09.


Relacions externes – RACC\nRelacions externesGemma Trullols2021-06-01T11:35:27+01:00\nParticipació activa en entitats de referència\nEl RACC participa activament, a través de la seva Fundació, en més d’una vintena de grups de treball nacionals i internacionals. A més, és membre de la Federació Internacional de l’Automòbil (FIA) des del 1998.\nEl RACC és líder a Espanya d’EuroRAP, un programa internacional sense ànim de lucre que analitza la qualitat de les infraestructures viàries per introduir millores que redueixin tant el risc d’accident com les seves conseqüències. Entre els seus col·laboradors a Espanya figuren el Ministeri de Foment, la Direcció General de Trànsit (DGT), el Servei Català de Trànsit (SCT), el Departament de Territori i Sostenibilitat de la Generalitat de Catalunya i el Govern Basc. El RACC forma part dels següents organismes d’EuroRAP:\nEn la mateixa línia, el programa internacional d’avaluació de carreteres iRAP se centra en l’anàlisi de vies de països en fase de desenvolupament. El RACC ha analitzat la xarxa de carreteres de diversos països d’Amèrica Central i del Sud i forma part del Board of Directors.\nA Espanya, el RACC forma part de la Junta Directiva i del Comitè de Seguretat Viària de l’Associació Tècnica de Carreteres. A Catalunya, participa en els següents grups de treball dependents del Departament de Territori i Sostenibilitat de la Generalitat:\n• GT-32: Grup de Treball de Senyalització de Catalunya\n• GT-36: Grup de Treball de Determinació de Criteris dels Estudis de Mobilitat Viària\n• GT-TiT: Grup de Treball T&T, Senyalització Territorial i Temàtica\nSegons va comunicar el 10 de maig de 2017, EuroRAP és la metodologia escollida per la Dirección General de Tráfico (DGT) com a eina per determinar els punts negres de la xarxa de carreteres espanyoles. Més informació en aquest enllaç.\nEnguany, la DGT s’ha convertit en membre del consorci EuroRAP i el director general d’Infraestructures de Mobilitat de la Generalitat de Catalunya, Xavier Flores, ha entrat a formar part del Board del consorci.\nLa sotsdirectora adjunta de la DGT, Ana Blanco, i Xavier Flores van participar en la XV Assemblea EuroRAP, celebrada a la seu del RACC a Barcelona (més informació).\nArran de la reunió del Comitè Director de la plataforma LIVE de foment del vehicle elèctric a la seu del RACC, el 21 de febrer passat es van presentar les noves furgonetes elèctriques d’assistència, les seves línies estratègiques en relació al vehicle elèctric i els projectes que actualment s’estan desenvolupant:\n• Projecte I-CVUE: eina web per al càlcul del cost total de la vida útil dels vehicles.\n• Learning e-mobility: aprenentatge del vehicle elèctric en la formació professional.\nLa Plataforma LIVE és una entitat público-privada que té com a objectius l’impuls de projectes de mobilitat sostenible a Barcelona i a Catalunya i donar suport al sector privat per afavorir la implantació d’estratègies relacionades amb el vehicle elèctric i de gas natural. El RACC és un membre col·laborador, conjuntament amb administracions, fabricants de vehicles i utilities. Més informació sobre la Plataforma LIVE.\nEl RACC, a més, lidera un dels reptes de la Plataforma LIVE per als anys 2017- 2018, corresponent a la popularització del vehicle elèctric entre els usuaris. Aquest fet, conjuntament amb el recent acord de col·laboració signat amb el fabricant de motos i bicicletes elèctriques Torrot, asseguren la continuïtat en el suport del RACC a la mobilitat elèctrica.\nLa Federació Internacional de l’Automòbil (FIA) és una organització sense ànim de lucre conformada per més d’un centenar d’organitzacions automobilístiques de tot el món. El RACC forma part de la FIA des del 1998 i actualment està present als grups de treball i òrgans de govern següents:\nDins de la FIA Region I (clubs d’Europa, Europa de l’Est i Àfrica), forma part dels següents òrgans:\nERTICO – ITS Europe és una organització fundada el 1991 per la Comissió Europea, els Ministeris de Transport i la indústria de l’automòbil per promoure la creació i la difusió de sistemes intel·ligents de transport. El RACC participa activament als grups de treball i òrgans de govern següents:\nEn l’àmbit dels sistemes intel·ligents de transport, el RACC també participa a ITS España, com a integrant del consell directiu; a l’associació mundial TISA, com a part del Tisa Committees; i al projecte Qbench, com a membre de la task force.\nEl RACC forma part de diversos grups de treball impulsats per la Direcció General de Trànsit (DGT),un organisme autònom dependent del Ministeri d’Interior i responsable de l’execució de la política de seguretat viària a Espanya:\n• Consell Superior de Trànsit\n• Grup GT-52 de Seguretat Viària de Motocicletes\nA Catalunya, les competències en matèria de trànsit i seguretat viària estan traspassades al Servei Català de Trànsit (SCT). El RACC participa a la Comissió Catalana de Trànsit i Seguretat Viària.\nEl RACC també està adscrit al Grup de recerca sobre seguretat en incendis i explosió de vehicles, impulsat per l’Institut de Seguretat Pública de Catalunya.\nEl RACC forma part de grups dedicats a fomentar i promoure la mobilitat sostenible a la ciutat de Barceona, com el Pacte per la Mobilitat de l’Ajuntament de Barcelona i el Consell de Mobilitat de l’Autoritat del Transport Metropolità (ATM).


Enxaneta | Mamuts\nEn aquesta etapa és fonamental atendre les necessitats físiques, biològiques, cognitives, afectives i socials dels infants, i es considera que tots els moments són educatius, per això es dóna molta importància als hàbits relacionats amb l'alimentació, la higiene i el descans, afavorint així un aprenentatge funcional. El joc també és vital per al creixement de l'infant, per això les propostes generen espais lúdics i de convivència on puguin gaudir i aprendre alhora.\nPartim de la base que els infants són els autèntics protagonistes del seu aprenentatge. És per aquest motiu que el rol del personal educador és el de facilitar, acompanyar, servir de model, donar seguretat i encoratjar, aportant les situacions i els estímuls necessaris per al desenvolupament global de l'infant.\nL'escola dóna importància al respecte a un mateix, als altres i a l'entorn. A nivell individual s'ajuda a l'infant a ser conscient de les seves possibilitats i de les seves limitacions, i es fomenta l'autoconcepte i l'autoestima, donant-li seguretat per créixer i desenvolupar-se en els diferents àmbits. Treballem el respecte als altres, fomentant el diàleg, la tolerància, l'empatia i el saber compartir. Fomentem la "cultura del reciclatge" i tenir cura dels objectes i de l'entorn reciclant els materials per realitzar diferents activitats, i demanem la col·laboració de les famílies per aconseguir-ho.


Forever Sicily Palermo Itàlia - Ofertes d'hotels amb els MILLORS DESCOMPTES EN LÍNIA\nVia Gioeni, 19, Palermo Centre, Palermo, Itàlia, 90100 - Veure al mapa\nBen situat a la els restaurants, els paisatges, la cultura area de Palermo ciutat, Gioeni Apartment us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGioeni Apartment també ofereix moltes instal.lacions per enriquir la seva estada a Palermo. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Gioeni Apartment no troba competidors en cap categoria.\nTots els tipus de viatgers (98) Parelles (17) Viatgers en solitari (3) Famílies amb infants petits (26) Famílies amb infants grans (13) Grups (39)


El Marató Jove de Fitness de Mislata dóna la seua recaptació a la lluita contra el càncer | Valencia Extra\nEl Marató Jove de Fitness de Mislata dóna la seua recaptació a la lluita contra el càncer\nL’associació Quera, organitzadora de l’esdeveniment, ha lliurat este matí un xec per valor de 955€ a l’AECC de València\nEl Marató Jove de Fitness de Mislata va reunir el passat 21 d’octubre a centenars de persones, en un nou èxit de participació d’aquest esdeveniment organitzat per l’associació Quera i l’Ajuntament. L’avinguda del Sud va congregar a molta gent disposada a fer esport en el carrer, atreta per una àmplia oferta de classes i exhibicions de finess.\nMés enllà de l’aspecte lúdic i esportiu, el Marató Jove de Fitness de Mislata té també un objectiu solidari. La celebració d’enguany es va fer coincidir amb la celebració del Dia Mundial contra el Càncer de Mama i la recaptació de l’esdeveniment es va destinar a la lluita contra el càncer.\nEste matí, en l’Ajuntament de Mislata, s’ha fet efectiu el lliurament d’esta recaptació, un total de 955€, a l’Associació Espanyola Contra el Càncer. En l’acte han estat presents els regidors d’Esports i Joventut, Toni Arenas i Ximo Moreno, i els representants de l’associació Quera de Mislata, que han fet lliurament del xec a Javier Llombart, adjunt a la gerència de l’AECC de la província de València.


Benvingudes i benvinguts a IRIS Plataforma - IRIS Plataforma 2022\nPer Carolina Cadevall Daniel/Impulsora i fundadora d’IRIS Plataforma\n22 de març del 2019 pocs dies després de començar el confinament a Catalunya com a conseqüència de l’emergència sanitària per la Covid-19, m’arriba en un grup d’amics un missatge d’un d’ells que és metge i està a primera línia de la pandèmia i ens pregunta com estem. Fa dies que em preocupa la possible falta d’atenció i d’acompanyament a nivell psicològic dels pacients, dels familiars d’aquests i del mateix personal sanitari. Així que li pregunto si estan rebent suport psicològic i com ja m’imaginava, la seva resposta és que no. Així que en aquell mateix moment vaig engegar la iniciativa.\nD’aquesta manera és com comença aquest projecte, des de la necessitat del moment, des del coneixement de les mancances en l’assistència a la salut mental dins la sanitat pública i l’impuls d’unir forces i coneixement per intentar ajudar a qui ho pugui necessitar. Així va néixer IRIS Xarxa. El nom és per a dos motius, per una banda en record a la persona que em va ensenyar des de ben petita que si pots donar un cop de mà a algú que ho necessiti, no et quedis asseguda sense fer res, mou-te i per altra banda perquè al llarg d’aquell primer confinament els balcons es van omplir d’arcs de Sant Martí (Iris) amb la frase “Tot anirà bé”. Llastimosament tot no va anar bé però seguim amb ganes de fer el que estigui a les nostres mans perquè les coses vagin tan bé com sigui possible.\nFoto de Sharon Pittaway\nLa proposta va tenir molt bona acollida des de l’inici per part de diferents psicòlogues que es van anar sumant al projecte, fent una xarxa cada vegada més àmplia, forta i eficaç.\nFinalitzat el confinament vàrem fer una valoració del projecte i com a aspectes positus vàrem concloure que treballar en xarxa, sumant perfils professionals diferents era més efectiu per a la persona que demana ajuda i més enriquidor per a les professionals. Per altra banda, el fet que una persona experta i coneixedora dels perfils de cadascuna de les professionals de la xarxa, realitzés el primer contacte d’atenció i pogués derivar adequant la demanda amb la psicòloga més adient per a cada persona, ajuda a generar experiències més satisfactòries, a escurçar distàncies i a afavorir l’adherència i l’establiment d’un bon rapport.\nLa idea inicial va ser que fos una iniciativa puntual amb un temps definit marcat per la fi de l’estat d’alarma. Però fetes les valoracions de l’experiència i veient que la situació de pandèmia es perllongava en el temps i anava acompanyada de grans efectes en tots els nivells i sobretot en el psicològic, vàrem prendre la decisió de donar continuïtat al projecte i que anés creixent, és aleshores quan passa a una nova etapa sota el nom d’IRIS Plataforma.\nQuan explicava a coneguts i conegudes en què consisteix la plataforma, alguns i algunes amb bona intenció, em recomanaven que modifiqués la descripció de la plataforma substituïnt el terme salut mental per a un altre més comercial i atractiu, d’altres em deien que era una iniciativa molt necessària pels malalts mentals, donant per fet que quan parlem de salut mental és igual a malaltia mental i posicionant-se lluny d’aquest tema. Per tant, això em reafirmava en la necessitat de projectes com aquest, on es parli obertament de salut mental, que ajudin en la divulgació i pedagogia sobre el tema, visibilitzant la importància d’aquesta dins del concepte de salut que tal i com descriu l’Organització Mundial de la Salut: “La salut és un estat de complet benestar físic, mental i social, i no solament l’absència d’afeccions o malalties” (O.M.S., 1946), transmetent que és un tema que ens afecta a tots i a totes. I d’aquesta manera, afavorir el coneixement i la possibilitat de demanar ajuda, reivindicar la necessitat de millores en l’assistència i que sigui assequible per a tothom, emfatitzar la prevenció i l’autocura i treballar per normalitzar i lluitar contra l’estigmatització.\nTreballem perquè IRIS Plataforma segueixi creixent, evolucionant, i estenent la mà a un gran nombre de persones.


El músic i la musaranya - El Temps de les Arts\nViolinista. Foto: Pixabay\n18 jul. 2019 18 jul. 2019 per Joan Carles Sender\nEstiuejant el músic a la falda occidental d’una serra, les muntanyes l’impedien veure el mar; magnetitzat no tan sols per estar a molt pocs quilòmetres al sud d’una geoda gegantesca i al nord del desert, sinó, a més, pels moviments sísmics que es produeixen sovint a la zona, i per l’aire calent provinent del Gran Desert, més enllà del mar, el músic, en una d’aquelles primeres tardes d’estiu, deixava el seu pensament en moviment pendular… I se li aparegué la visió d’una teranyina pintada a llapis, tinta xinesa, sèpia i aquarel·la sobre paper. Recordà que era una pintura que tenia oculta a la memòria des de la seva adolescència. I associà el nom del pintor al d’un escriptor que eren amics, i aquest, amb el d’un vell compositor que havia estat amic de l’anterior. Instintivament el músic dirigí la seva mirada cap a Llevant per si albirava els Penya-segats del Vent del Nord, però es topà amb les crestes de la serra: va somriure en pensar que ja no estava en el seu estudi habitual, sota els jardins de la Muntanya Màgica, que passejava, fins i tot, en estat d’ensomni.\nSota aquell sol tràgic, assegut al jardí amb una gerra de cervesa a la mà, a l’ombra de la casa pairal construïda pel seu besavi matern, el músic rememorava les partitures de dues de les cinc simfonies que el vell compositor havia estrenat durant el darrer terç del segle dinou. Va estudiar-les a una biblioteca pública ja feia molts d’anys. Evocant aquelles pàgines, tècnicament ben escrites i sense teranyines emocionals que les connectessin essencialment amb l’ésser humà, i la indiferència absoluta que li produïren llurs posteriors audicions, va concloure que era música morta; i li va doldre una mica que un compositor entusiasta com aquell no hagués adquirit el do de fer perviure la seva música en el cor de la gent, més que res per haver-lo deixat a ell, músic establert vora la Muntanya Màgica sobre el mar, orfe de besavi artístic: cap simfonista vuitcentista que parlés la seva mateixa llengua havia passat la prova del temps. Habitava una casa d’un besavi carnal i una terra mancada de besavi espiritual.\nEl sol anava colgant-se durant aquella llarga vesprada i el pèndol d’evaporita oscil·lava lleument davant els seus ulls interns. Pensava que la seva vida era una continua conversa amb els morts; pensava que amb aquells ulls escoltava els difunts; pensava… En el que pensava realment era en les musaranyes. Les musaranyes sempre li havien interessat sobre manera. Un dia li van mostrar la foto d’una. Ell contestà que no era en aquella bestiola en el que pensava, sinó en una altra cosa: en una criatura criptozoològica, meitat Musa, meitat aranya. La Musa, quan es manifesta, et parla a cau d’orella. La reconeixes perquè les seves paraules i cants et retornen a l’origen, la memòria del qual hem perdut al encarnar-nos. Cal estar amatent, perquè aquests cants i paraules no els escoltem, sinó que els percebem. L’aranya, per la seva banda, està arreu teixint els fils del nostre destí i connectant-los amb la totalitat, sintetitzant l’univers.\nEl músic abocà més cervesa a la gerra mentre al seu voltant les mosques i els mosquits anaven i venien. Va encendre un cigarret amb l’esperança infundada de que el fum les espantaria. Pensava que aquells insectes posseïen una intel·ligència instintiva i capacitat de supervivència molt superior al zim-zam d’harmonies i contrapunts de les simfonies del vell compositor. Aquella barreja d’estils sobre un fons anímic insubstancial que constituïa aquelles obres simfòniques li feren sospitar que al compositor li faltava un bull, i que, probablement, no va veure mai la pintura de l’aranya, perquè, si l’hagués vista, tal vegada podia afigurar-se que darrera la teranyina s’atalaiava no només la vella vila vista des del castell i que dóna nom a aquesta obra, sinó alguna cosa més: tres taques en diagonal que uns troncs de palmera, disposats per la mà de l’home, i unes pedres de sota, les emmarquen: la de la banda superior esquerra que representa el cel; la del centre, el vel, color beix groguenc pastel, matisat de verd, amb què es cobreix en ocasions la Musa; i la de l’extrem inferior dret, les ombres que projecta el castell sobre una de les tres llomes que encasta la vila.\nVa entrar mentalment dins la pintura per tal de desvelar el seu secret. Trepitjant un sòl desèrtic salvà l’obstacle que representava els troncs i la teranyina, però un penya-segat li va tallar el pas; s’aturà en sec. El vel de la Musa flotava, mogut per una feble tramuntana, davant d’ell a una distància imprecisa, tapant bona part del cel amb una lluïssor fantasmal. Notava una mirada clavada al clatell i girà el cap: veié que l’aranya l’observava atentament. Li va semblar que l’indicava que es fixés en el cingle. El músic abocà la seva mirada a la timba plena de tenebres mentre al seu voltant uns dimonis i diablesses anaven i venien. Va encendre una torxa amb l’esperança infundada de que el fum els espantaria. Cavil·là que aquells esperits posseïen una intel·ligència instintiva i capacitat de supervivència molt superior al zim-zam de ritus i dogmes de la religió del vell Satanàs, essent més antics que ell. Deixà caure la candela a l’esvoranc, i la dèbil llum, reflectida en uns cristalls lluents com enormes blocs de gel, li va permetre entrellucar una geoda de proporcions ciclòpies. Impossible retirar el vel de la Musa, era inabastable; impossible no sentir el cant, opac, esgarrifós, curull d’angúnia, del vell compositor, del vell castrat ple de basarda.\nAl cel, a la part superior esquerra, un somni anònim, alat i nu, dansava enmig d’un celatge prenyat de presagis; a terra, a la part inferior dreta, sobre el pedregar, una bestiola de llarg musell, color beix groguenc, matisat de verd, maldava, amb una agressivitat extrema, per empassar-se sencer el solstici d’estiu, tràgicament i inexorable; i a la meitat del vel onejant silenciosament sobre la trapa que s’obria amenaçant amb un feble llampurneig de mort, es gronxava l’aranya lleument davant els seus ulls mentals. El somni anònim, muntat sobre un núvol de tonalitat sèpia, mig tapant-se amb el vel, ballava ara obscenament, i el músic, amb els seus ulls, cantava: “Vine a buscar-me en una nit de lluna plena per estimar-te sota les estrelles!” El vel va anar embolcallant lenta i suaument l’aranya fins engolir-la; i molt a poc a poc, tot es va anar esvaint, esvaint, fins dissipar-se completament. Fora de la pintura ja era capvespre. El músic decidí entrar a casa sabent que s’havia produït una síntesi alquímica mentre conversava amb si mateix. I va veure que l’acròstic format per les primeres paraules de cada un dels sis paràgrafs del seu article resava: Estiuejant sota el sol el músic va entrar al cel.\nEtiquetes músic, Música Navegació per les entrades


Tres morts, entre els quals un menor, en tres accidents a les carreteres de Catalunya\nEls fets s'han produït entre la C-63, la C-17 i la B-224\nper Redacció 04/03/2018 20:24h | Actualitzat a 04/03/2018 21:10h\nImatge d'arxiu d'un accident | Bombers de la Generalitat.\nDiumenge d’infart a les carreteres catalanes. Aquest 4 de març, de fet, s’ha saldat amb un tràgic balanç de tres víctimes mortals en tres accidents diferents a les vies de Catalunya. Així mateix, una d’aquestes víctimes ha resultat ser un menor.\nTres accidents, tres tragèdies\nL’accident amb més afectació s’ha produït a la C-17 a Gurb, a Osona. El succés ha tingut lloc al voltant de les set del matí, quan dos turismes han acabat xocant frontalment i la passatgera davantera d’un dels vehicles ha acabat perdent la vida a l’acte.\nA més, l’incident ha acabat ocasionant que fins a quatre persones més hagin resultat ferides greus i, tot seguit, els Bombers hagin procedit amb la seva excarceració. Les persones afectades, així mateix, han estat traslladades ràpidament per les ambulàncies del SEM als hospitals de Vic i Manresa.\nAccident a la C-63, a Sils\nEl segon accident s’ha saldat amb la mort d’una persona a la C-63, a l’altura de Sils, a la comarca gironina de la Selva. Segons ha informat el SEM, aquesta viatjava al seient davanter del cotxe i ha perdut la vida quan el seu vehicle ha acabat sortint de la via. Les causes del succés, d’altra banda, encara són tota una incògnita.\nEl succés ha tingut lloc a tres quarts de dues de la matinada i els Mossos d’Esquadra han acudit ràpidament a l’espai de l’encontre. Finalment, a conductora del cotxe ha quedat ferida menys greu.\nSant Esteve de Sesrovires, testimoni del darrer drama\nL'últim accident s'ha produït al Baix Llobregat. El cos policial català relata que ha rebut l’avís prop de les dotze del migdia i s’ha desplaçat a la zona dels fets: a la B-224, al municipi de Sant Esteve de Sesrovires (Baix Llobregat).\nA l’accident en qüestió s'hi han vist implicats dos turismes i una moto. El conductor de la motocicleta, malauradament, ha mort a conseqüència de l’accident.\nFinalment, cal explicar també que entre els passatgers dels vehicles no hi ha hagut cap afectat.\nALERTA: Denuncien una nova fuita a la junta d'una canonada de la central de Capdella\nDETINGUT un home per robar tots aquests articles en vehicles estacionats a Lleida


Situació sociolingüística – Ilercavònia\nEl que volia constatar ara és com ens podem trobar, al Baix Maestrat, que qualsevol instància pública començant per l’administració estatal i acabant per la municipal, incloent-hi empreses concessionàries i altres del mateix caire que viuen de prestar serveis públics; ni privada, ja siguen empreses de qualsevol ram, societats anònimes, cooperatives, cadenes de distribució, empreses familiars, bars ni el més mínim negoci, no fa servir altra llengua en la seua comunicació ordinària que no siga el castellà. Això inclou també els bancs catalans amb implantació territorial a la comarca. No res d’extraordinari si tenim en compte quin és el marc sociopolític en què es desenvolupa aquesta situació. L’única dedicació que l’administració autonòmica, encarregada per llei de desenvolupar la vigència pública del que consta com a “llengua valenciana” en l’estatut d’autonomia, ha tingut a bé de portar a terme és la utilització amb finalitats electoralistes d’aquest component distintiu de la societat valenciana. Ja fa molt de temps i és d’actualitat continuada la persecució que aquesta la mateixa administració que l’hauria de de desenvolupar exerceix sobre l’ensenyament en valencià. Es dirà que això té poca incidència a nivell comarcal, cosa que el treball de camp personal em fa posar en dubte, però és que en qualsevol cas determina el caràcter marginal que, en aquest sentit, ocupa l’educació al Baix Maestrat en relació al sistema valencià.\nSí que existeixen àmbits d’ús del valencià en el conjunt de la comarca. Els plens municipals (a falta de cap més instància representativa de nivell pròpiament comarcal) es desenvolupament normalment en la llengua dels regidors i regidores. Quants secretaris redacten les actes en la llengua pròpia dels valencians? No vull dir que les actes apareguen també en valencià, sinó que s’hi redacten inicialment. Com en temps de les llibertats forals, vaja. Després apareixen aquelles traduccions automàtiques amb el SALC que inclouen cada nyap que val la pena no parlar-ne més.O siga que els plens es parlen en valencià i passen a la història en castellà. Com quan no hi havia autonomia, ni més ni menys.\nTots o gairebé tots els actes públics haguts i per haver es locuten als nostres pobles en la llengua pròpia. Sempre que no hi haja turistes espanyols o estrangers electoralment rellevants. Mentrestant la cosa queda en la dimensió indígena, tot és normal. Fins i tot es pot parlar d’una cura creixent en l’aproximació a un estàndard lingüístic prou depurat. Els anys de vigència comunicativa de TV3 i Canal 9, juntament amb l’educació en valencià, van arribar a crear aquest progrés cultural. Avui per avui, no pot valorar-se, per recent, l’impacte del tancament de Canal 9 i de la prohibició de les emissions de TV3. Aquest escapçament comunicatiu ha deixat el model de parla pròpia en mans de les televisions d’abast comarcal. Canal 56 i Televisió d’Ulldecona en poden ser exemples. Així doncs, tret d’aquests mitjans, l’ús públic del valencià es limita a les situacions de comunicació oral a nivell local. No hi ha una premsa escrita d’abast comarcal feta en valencià, com sí que existeix als Ports o a les Terres de l’Ebre, ni en paper ni digital. Ni cap compromís al respecte, tret d’excepcions lloables com ara La Veu de Benicarló o bé projectes molt recents com ara La Calamanda.\nEn conclusió, la situació continua sent diglòssica: una llengua per als usos formals, el castellà; i una altra per als usos trivials (o potser millor tribals), el valencià. I cap perspectiva de canvi de tendència ni crítica al respecte. Un emmotllament generalitzat a una situació de bilingüisme que converteix el valencià en un patués que, si un dia desapareix, ja plorarem aleshores. En aquest panorama immediat, pren sentit que després de dècades d’oficialització, encara avui el topònim Vinaròs s’ha de fer valdre en tot tipus de documentació, mentre els responsables de la campanya que demana a canvi de no res que es faça servir el topònim oficial en lloc de Vinaroz dóna per ben empleats els diners de l’enviament de cartes de petició. Com a màrqueting electoralista de cara a la galeria potser sí que done resultats, però cantar les excel·lències d’aquest tipus de gestions mentrestant s’està produint de manera planificada el desmantellament de l’educació i dels mitjans de comunicació en valencià, es pot valorar ben diversament. Ara que hi penso no sé per què Peníscola no ha endegat cap campanya al respecte. Quines coses.\nAquesta entrada s'ha publicat en Llengua, Societat i etiquetada amb Llengua, Maestrat, Peníscola, TV, Vinaròs. Afegiu a les adreces d'interès l'enllaç permanent.\n← Model cultural


Obrim inscripcions a la Magic Line Mallorca! - Solidaritat Sant Joan de Déu\nObrim inscripcions a la Magic Line Mallorca!\n31 de gener de 2018 31 de gener de 2018\nAvui, dimecres 31 de gener, obrim inscripcions a la segona edició de la Magic Line Sant Joan de Déu de Mallorca. La caminada 2018 será el proper 15 d’abril, amb l’objectiu de mobilitzar la ciutadania en benefici de les persones en situació vulnerable.\nL’edició d’enguany es composa de tres recorreguts de 18, 10 i 3 quilòmetres, aquest darrer recorregut completament accessible per a persones amb mobilitat reduïda i per families amb cotxets.\nCom cada any, la inscripció és per equips d’entre 5 i 20 persones, que es posen un repte solidari que s’ha d’aconseguir abans de sortir a caminar. Així, des de l’obertura d’inscripcions i fins la caminada els equips organitzen centenars d’accions com concerts, esmorzars, tómboles, paradetes de venda arreu del territori per sensibilitzar i captar fons. Gràcies al suport d’empreses i institucions el 100% dels fons captats pels equips es destina a programes socials que duen a terme els centres de Sant Joan de Déu a Mallorca, per finançar projectes d’atenció, cooperació i recerca per a persones en situació de sense llar o dependència, malalties cròniques i gent gran.\nLa presentació, el dimecres 31 de gener a les 12.30 hores a l’Ajuntament de Palma compta amb la presència de l’alcalde de Palma, Antoni Noguera; el director gerent de l’Hospital i la Fundació Sant Joan de Déu de Palma, Joan Carulla i la directora de la Fundació Serveis Socials Mallorca, Immaculada Iglesias. A l’acte, a més, hi assistiran participants de la primera edició de la Magic Line a Mallorca i gaudirem d’una actuació musical a càrrec de l’àrea de musicoterapia de l’Hospital Sant Joan de Déu de Palma.\nInscriu el teu equip a la Magic Line Sant Joan de Déu Mallorca!


Golejada de camí al Mundial\nLa selecció passa per sobre de la feble Liechtenstein i és a una victòria de certificar la seua presència a Rússia || Morata i Aspas van marcar per partida doble en un partit sentenciat al descans\n© Isco i Morata celebren el tercer gol de la selecció espanyola davant la feble Liechtenstein.\nLa selecció va firmar ahir a Vaduz una golejada d’escàndol davant de Liechtenstein (0-8), en un partit sense exigència per als de Lopetegui, que ja van encarrilar en els primers compassos i van segellar així virtualment el pas cap al Mundial 2018. No s’havia complert el minut 3 i va marcar la selecció amb una falta lateral que va rematar de cap a plaer Ramos. El domini va ser absolut, només va existir un equip sobre la gespa i la unió de jugadors com Thiago, Iniesta, Isco i Silva va convidar a la diversió. El porter Jehle va ser capaç de firmar dos estirades calcades però també va cometre una espifiada monumental. Va encaixar el segon gol al quart d’hora en un altre cop de cap, de Morata. I un minut després es va fer un embolic amb la pilota als peus, que Morata va regalar a Isco per fer el tercer.\nEl monòleg espanyol era aclaparador. Liechtenstein no va trobar la manera de defensar-se. Ni parlar de l’opció d’atacar. Només va disposar d’una ocasió per una relliscada de De Gea. Els defenses espanyols s’avorrien tant que Ramos es va incorporar a l’atac i fins i tot Piqué es va quedar per moments de davanter centre buscant el gol, que va arribar de nou amb el segell de Silva amb una falta. Morata va ser a totes les jugades d’atac.\nVa rematar al travesser al cinquè gol, que va marcar Aspas aprofitant el rebuig del porter; i va firmar el sisè a plaer en la devolució del favor de Iago, amb una bonica passada a l’espai. La mobilitat ofensiva espanyola mai va poder ser frenada pel rival. No va rendir-se Liechtenstein, que va lluitar amb honra fins al final. Jehle va aturar algun intent més de Morata però res va poder fer davant del segon d’Aspas. Al temps de prolongació va arribar el 0-8, obra de Göppel en pròpia porta després d’una centrada de Deulofeu per liquidar el monòleg.


Va deixar Nació DigitalSalvador Cot dirigirá 'El Singular Digital'\nVa deixar 'Nació Digital'\nSalvador Cot dirigirá 'El Singular Digital'\nEl periodista terrassenc abandona després de cinc anys la direcció de 'Nació Digital'. També serà accionista al seu nou mitjà.\nEl periodista Salvador Cot / CG\nMartes, 7.04.2015 17:58\nJa es coneix el destí de Salvador Cot. El periodista, que fa dues setmanes va anunciar que deixava Nació Digital, mitjà que havia dirigit durant els darrers cinc anys, serà a partir d'ara el director d'un altre diari digital de la órbita de l'independentisme i el nacionalisme, El Singular Digital.\nEl fitxatge de Cot comportarà d'altres canvis. A El Singular Digital, el fins ara director, Lluís Bou, passarà a ser director adjunt. A més, Cot té el projecte de potenciar la informació en el seu nou mitjà, que, excepte en la seva etapa inicial -del 2006 al 2008- sempre ha apostat per donar preeminència a la opinió. El nou director preveu també augmentar la plantilla de periodistes del diari, que ara és de quatre persones, amb una o dues incorporacions més. Cot també s'incorpora a El Singular Digital com a accionista minoritari.\nSalvador Cot, nascut a Terrassa el 1965, havia estat director de Nació Digital els darrers cinc anys. Anteriorment va ser subdirector de l'Avui, i cap de la seva edició digital. També havia treballat a TV3, a les delegacions de Madrid, París i Bilbao, a TVE-Catalunya, COMRàdio, Diari de Barcelona i Diari de Terrassa.\nCot serà el cinquè director d'El Singular Digital en els seus nou anys de vida, després de Lluís Bou (2012-2015), Rafael de Ribot (2009-2012), Toni Aira (2008-2009) i Jordi Cabré (2006-2008).


Millo no descarta que Rajoy forci unes eleccions a Cataluny\nEn una entrevista a El Matí de Catalunya Ràdio, Millo ha assegurat que veu l'Executiu de Puigdemont "fanàtic i radicalitzat" i ha dit: "Ens hem de defensar del Govern", i que per tant, "l'Estat té prou recursos per impedir el referèndum". La potestat de convocar noves eleccions al Parlament correspon única i exclusivament al president de la Generalitat.\nUn Millo molt confiat ha assegurat que "a Catalunya la democràcia serà vigent perquè ningú trencarà la legalitat, ja que ningú està per sobre la llei". També ha titllat al Govern de la Generalitat de "mentider per prometre coses que no farà", i ha afegit que "aquesta mentida provocarà una enorme decepció als catalans".\nHa aprofitat per llençar un missatge d'advertiment al Govern català dient: "Ara no poden dir que no saben a què juguen perquè dedicar diners a aquesta finalitat és malversar diners públics i es paga amb el patrimoni"; Millo ho ha dit després de recordar que quan es va celebrar el 9-N no hi havia sentències del TC que deien el que es podia fer i deixar de fer".\nPel que fa a les mesures que adoptarà l'Estat espanyol per impedir el referèndum, ha indicat que "l'Estat té mecanismes previstos per recuperar l'ordre i no es pot descartar cap opció si ens trobem que l'acció catalana és desproporcionada".\nTambé hi ha hagut temps per debatre sobre la dimissió recent d'Albert Batlle, exdirector dels Mossos d'Esquadra, i el nomenament de Pere Soler en el seu lloc. De Soler ha dit que "un director de policia ha de complir la llei i no pot posar missatges a favor del referèndum a les xarxes perquè vol dir que no està a favor de complir la llei".\nFinalment, el delegat del govern espanyol ha admès que "veu complicada" una trobada entre Rajoy i Puigdemont si aquest últim "no retira l'amenaça de sobre la taula". Segons Millo, el Govern català vol "causar una col·lisió" i "no té interés en el diàleg".\nprocés El DOGC publica el decret que deixa en mans de Junqueras l’organització de l'1-O Marta Lasalas\nGovern El nou director dels Mossos sobre l'1-O: "No ho podran evitar!" El Nacional


Heem Yamb Inn Pelling Índia - Ofertes d'hotels amb els MILLORS DESCOMPTES EN LÍNIA\nHee Goan, West Sikkim, Hee, Pelling, Índia, 737113\nMés informació sobre Heem Yamb Inn\nDissenyat tant per oci com per negoci, Heem Yamb Inn està situat idealment a Pelling; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Heem Yamb Inn, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix transport hotel/aeroport, lloguer de cotxes, restaurant, premsa, servei de bugaderia.\nA més, totes les habitacions ofereixen una gran varietat de comoditats com ara servei de despertador, escriptori, balcó/terrassa, accés a la sala executiva , articles de tocador per satisfer els clients més exigents. L'hotel ofereix moltes oportunitats d'oci úniques, com pesca, jardí, karaoke. Gaudeixi d'incomparable serveis i d'una localització de prestigi a Heem Yamb Inn.


Casa en venda a prop de Teknon, Barcelona, Bonanova, 5 habitacions\nCasa en venda al costat de la Teknon Barcelona a Zona Bonanova amb 5 habitacions\nRef. BCN10676V 1.995.000 €\n5 4 295m2\t3 1.995.000 €\nAquesta preciosa casa de 295 m2 està ubicada molt a prop del barri de la Bonanova i dels prinicpales col·legis nacionals i internacionals. A la planta baixa trobem un ampli saló menjador de 40 m2 amb accés a preciosa cuina office. Un bany amb dutxa i ampli despatx (o habitació doble). Soolo accedir a l primera planta hi trobem un ampli distribuïdor, amb 3 habitacions dobles exteriors (1 suitte amb espaiós bany i vestidor independent) i 2 banys complets amb banyera. A la planta semi soterrani hi ha el pàrquing tancat i una àmplia family room (sala de jocs o estudi) amb 1 habitació i 1 bany amb dutxa. Terres de parquet, calefacció per radiador.


Siguem Solidaris – Col·legi Santo Angel\nGrow Food Banks\nEl mes de desembre vam estar recollint aliments a la recepció de l’escola per participar en el projecte Grow Food Banks.\nEl Col·legi Santo Angel s’hi va sumar per anar més enllà i fer créixer al màxim la recollida entre totes les escoles participants. Creiem que aquests valors solidaris i d’empatia amb la realitat social en què vivim són molt enriquidors per als infants.\nDoncs estem molt contents d’anunciar-vos que ha estat un èxit i que vam recaptar 134 quilos d’aliments.\nMoltes moltes gràcies per haver col·laborat i haver ajudat a tanta gent que ho necessita.\nUs adjuntem la carta de felicitació i que ens ha fet arribar Scolarest.\nDes de l’any 2009 els alumnes de 4t de l’ESO duen a terme cada curs escolar, un projecte anomenat “Siguem Solidaris” que consisteix, bàsicament, a promoure i adoptar una sèrie de valors: el respecte, la tolerància, la solidaritat, la justícia, l’esforç, el civisme, l’esperit crític, la responsabilitat. En ser els alumnes més grans de l’ESO tenen l’encàrrec de ser el motor de múltiples accions solidàries entre els alumnes de tota l’escola: recollida d’aliments, joguines, ulleres…, participació en esdeveniments solidaris o venda de marxandatge d’alguna de les associacions, fundacions o ONG amb qui col·laborem.\nTot això es promou des de l’assignatura de Cultura i Valors on els alumnes de 4t d’ESO treballen en equip per assolir aquests objectius i realitzen tot tipus de tasques que estan pautades a través d’una webquest, on es detallen els diferents moments del projecte.\nAl llarg del curs el projecte passa per tres etapes. Durant el primer trimestre, els alumnes coneixen i col·laboren amb una entitat sense ànim de lucre de la seva ciutat, Gavà, o rodalies, Viladecans, Begues, Castelldefels… Un cop han fet el treball de camp i coneixen de primera mà l’associació a fons (filosofia, projectes, activitats, objectius, organització, finançament, difusió…) comparteixen amb el seu grup-classe la investigació feta. Paral·lelament col·laboren amb l’entitat fent-hi el Servei Comunitari. Aquesta activitat de voluntariat ha de conjugar els interessos i capacitats dels alumnes i els requeriments de l’associació. També s’aprofitarà aquest contacte directe amb el teixit associatiu per fer difusió i promoure la col·laboració de tota la comunitat educativa en els esdeveniments i campanyes que les entitats portin a terme, sempre és clar, a demanda de llurs representants.\nDurant el segon i tercer trimestre, els alumnes exploren quines reivindicacions o necessitats del seu entorn podrien ajudar a satisfer o solucionar. Pensant en aquesta acció solidària hauran de crear la seva pròpia entitat. És per aquest motiu que han de ser responsables personals de la parcel·la de feina que se’ls hagi encomanat (programa, màrqueting o tresoreria). Entre tot l’equip han de decidir la filosofia, objectius i activitats, dissenyar la imatge corporativa, planificar la difusió (logotip, promoció i marxandatge) i han d’indagar fonts de finançament per tal de fer viable llur projecte.\nCap a l’últim tram del projecte, més concretament l’últim dissabte del mes de maig, se celebra el Dia Solidari. La seva programació i realització és un dels moments en què els alumnes gaudeixen més, perquè les seves accions tenen un abast més públic i lúdic. El Dia Solidari consisteix en una jornada festiva on tindran lloc la realització de diferents tallers i activitats de sensibilització, esportives i lúdiques adreçades a l’alumnat, professorat, pares i mares del Col·legi Santo Angel i ciutadans en general. Tot i que les activitats programades estan pensades per recaptar recursos per a dues entitats concretes que en seran les beneficiàries, igualment estan convidades a participar les associacions amb les quals hem col·laborat i tots aquells agents socials de la ciutat que hi vulguin cooperar.\nEl projecte culmina amb la Nit Solidària dins l’acte de Graduació de 4t d’ESO. En aquesta nit tan especial els alumnes exposen els tres millors projectes al davant de tot l’auditori de famílies, companys i professors. És també dins d’aquest acte que es fa la donació dels diners recaptats al Dia Solidari lliurant el xec solidari als representants de les dues associacions beneficiàries.\nLa Jornada Solidària és un\nCada any el Dia Solidari és un èxit de participació.\nLa comunitat educativa del Col·legi Santo Ángel es bolca perquè sigui una gran jornada festiva on tots els professors del centre i els alumnes de 4t d’ESO l’organitzen perquè els infants realitzin les activitats i les famílies gaudexin de les exhibicions de patinatge, música i dansa. El pati del centre llueix de festa amb un gran ventall de jocs i activitats, a triar entre la tómbola, la gimcana, els tallers o els estands. A més, per tot arreu trobes algú conegut i t’impregnes de l’esperit de la jornada; la Solidaritat.\nLa recollida de llibres de segona mà i d’ulleres que s’organitza en les setmanes prèvies a la jornada també han obtingut una gran resposta per part de les famílies cada any. Els darrers anys n’hem donat centenars entre graduades i de sol, a ONGs. Des de les entitats ens han agraït sempre aquestes accions solidàries i ens han deixat obertes les seves portes per tornar a cooperar sempre que ho volguem.\nEls diners recaptats, gràcies a totes els esdeveniments que coordinen els alumnes de 4t d’ESO (Venda de llibres de Sant Jordi, Teatre i Dia Solidari) es donen a entitats com ASDIVI, NASCO, FAGA, GESTA ÁFRICA o ISTEA durant la celebració de la Nit Solidària i de Graduació de 4t d’ESO.\nDurant les festes de Nadal fem un\nJa fa uns quants anys, coincidint amb l’aturada nadalenca, el col·legi Santo Ángel i el Club Esportiu CCR organitzen un torneig de futsal benèfic al que es conviden diferents equips de la comarca per passar una jornada de bon ambient i esport.\nL’única condicio: portar una joguina per entrar al pavelló. I sempre és un èxit.\nAcabar l’any seguint inculcant als més joves valors com companyonia, esforç i solidaritat ens fa estar molt satisfetss.\nCursa per la Fam\nCada any, la Cursa contra la Fam sensibilitza milers d’alumnes arreu del món sobre el problema de la fam i de la desnutrició i els mobilitza per acabar amb aquesta realitat gràcies a una Cursa solidària. D’aquesta manera, permet que el nostre jovent s’impliqui en una acció que servirà per ajudar les poblacions més desfavorides i demostra que tots i totes podem actuar i comprometre’s amb la lluita contra la fam sigui quina sigui la nostra edat o condició.\nEnguany, una altra vegada, més de 1 300 centres escolars i 300000 joves arreu del món, a Espanya, França, el Regne Unit, Alemanya, Itàlia, el Canadà, el Perú, Colòmbia, Guatemala, les Filipines i una multitud de països han participat en aquest projecte solidari.\nUn projecte solidari, pedagògic i esportiu.


Llistes definitives admissió Cicles Formatius 19-20\nBeques curs 19-20\nProves extraordinàries de setembre Cicles Formatius\nMaterial Didàctic curs 2019 - 2020\nInformació general del procés de matrícula curs 19-20\nEls alumnes que hagin obtingut plaça, han de formalitzar la matrícula els dies 18, 19 i 22 de juliol. En cas contrari poden perdre el dret a plaça.\nEls alumnes de GS d'Administració i Finances que NO tenguin plaça reservada, han d'acudir a la CITA que apareix al marge dret de la llista. Han d'anar a la Delegació d'Educació, c/ Josep M. Quadrado, 33 de Maó.\nPer a més informació podeu consultar a la web de Conselleria d'Educació\n17 mobilitats Erasmus+ pel curs 2019 - 2020\nEl nostre Centre ha resultat beneficiari, per al curs vinent, de 17 mobilitats més per a realizar estades per Europa dins del marc del programa Erasmus+.\nLes beques corresponen a dos projectes més sol·licitats per la Coordinació de Mobilitat en la convocatoria del 2019. Les mobilitats que es duran a terme seran d’alumnat d’FP Bàsica, de Grau Mitjà, de Grau Superior i de personal docent i no docent. Més informació\nINSCRIU-TE A L'FP!\nObert el període d'inscripcions a la Formació Professional fins el 28 de juny.\nHorari d'oficina: matins\nTelèfon de contacte: 971369390\nSi tens el títol d'accés amb pendents per juliol o setembre també et pots inscriure ara indicant que estàs pendent d'aprovar el títol.\nPersones titulades en Batxillerat, Grau Mitjà, COU, FP2, Grau\nSuperior, Grau Universitari, Prova d'accés a GS o Prova\nd'accés a la universitat per a majors de 25 anys.\nPersones titulades en l’ESO, FPBàsica, Prova d'accés a GM,\n2n BUP, 2n REM o FP1.\nAlumnes de 15 a 17 anys amb, com a mínim, 2n d'ESO cursat.\nExcepcionalment si hi ha places disponibles també admeten\nalumnes de 18 anys. Important: Consultar amb l'equip\nd’orientació del centre per tramitar l'accés.\nEstades dels nostres alumnes Erasmus+\nEn Kevin Llopis segueix fent les pràctiques d’electricitat a Hansted, Alemanya, mitjançant una beca Erasmus+ PRO de tres mesos de durada. També hem tingut tres alumnes de Finlàndia durant les tres darreres setmanes fent pràctiques a l'aeroport gràcies a una beca Erasmus+. Els professors també poden disfrutar d'una beca Erasmus+, com va ser el cas de les tres professores d'alemanya que visitaran les instal·lacions del Departament d'Electricitat. La setmana passada alumnes de FP Bàsica dels ciles de Fàbricació i Muntatge i Electricitat partiren amb una beca Erasmus+ a Alemanya. Podeu consultar totes les novetats al bloc d'Erasmus+ del Centre.\nEduard Sans gaudeix d'una Beca Erasmus+ del GS de Prevenció de Riscos Professionals\nEl nostre alumne Eduard Sans Newman del Cicle de Grau Superior en Prevenció de Riscos Professionals seguieix amb la seva estada a Oulu, Finlàndia i està molt ben integrat i ens ha confirmat que aquesta experiència que està vivint d’Erasmus és meravellosa. Més informació\nCopyright © 2019 IES Pasqual Calbó i Caldés. Tots els drets reservats.


Juanpe López viu el seu dia de glòria vestint-se de rosa a l'Etna\nEsports / Ciclisme 10/05/2022\nL'andalús aconsegueix el liderat del Giro en una etapa en què els favorits reserven energies pensant en el futur\nJuanpe López viu el seu dia de glòria vestint-se de rosa a l'Etna GETTY\nBarcelonaL'andalús Juan Pedro López (Trek-Segafredo) va enfilar-se a l'Etna per baixar vestit de rosa. El jove sevillà va pispar la maglia rosa al neerlandès Mathieu van der Poel en la quarta etapa del Giro, la primera en terres italianes després dels tres primers dies a Hongria. Era la primera gran etapa de la cursa, amb l'ascens al volcà sicilià, però els favorits s'ho van prendre amb calma, conscients que és una cursa de tres setmanes i queden moltes rampes per pujar. L'etapa la va guanyar l'alemany Lennard Kämna (Bora), que per moments va semblar que pactava amb López què calia fer. A falta de dos quilòmetres, Kämna va enxampar el ciclista espanyol i van xerrar durant uns moments, com si fossin unes converses de pau: per a tu l'etapa i jo em quedo la general. Dit i fet, tot i que López va combatre per l'etapa.\nLa quarta etapa del Giro, un recorregut de 166 quilòmetres per l'illa de Sicília, entre Avola i Nicolosi, va significar l'abandonament de Miguel Ángel Superman López, que es va retirar per una lesió de maluc, després de veure's involucrat en una caiguda als primers quilòmetres. El colombià és la primera víctima de pes d'una cursa en què els favorits segueixen amagats en un segon pla, tot i que el neerlandès Tom Dumoulin també va perdre uns quants minuts. "M'he rebentat a la pujada", explicaria.\nL'etapa es va animar gràcies a un valent atac de l'italià Stefano Oldani (Alpecin-Fenix), que va rodar el tram final de l'etapa sol, i va arribar a l'Etna somiant en fer el cim sol. No va tenir sort, però. L'ascens és llarg, dels que et castiguen, mentre vas enfilant-te per unes carreteres que t'expliquen la història d'una illa bella i tràgica, on la vida i la mort solen ser veïnes. Abans del tram final, on la terra volcànica i la neu s'uneixen, l'Etna és ple de viles precioses i vinyes de bon vi. Els plaers i el dolor, en un cicle que es regenera i encaixa amb el patiment i joia del ciclisme.\nLa classificació general la lidera ara Juan Pedro López, que avantatja en 39 segons Kämna. El tercer és l'estonià Rein Taaramäe (Intermarché), a 58; el quart, el britànic Simon Yates, a 1:42, i el cinquè, el belga Mauri Vansevenant, a 1:47. López és el primer espanyol des d'Alberto Contador el 2015 a vestir de rosa a Itàlia. I podria defensar el lideratge en una cinquena etapa ideal per als esprínters que acabarà a Messina, la ciutat de Vincenzo Nibali, el gran heroi local, que ahir no va poder atacar a l'estar fora de forma.\nGiro d'Itàlia ciclisme


Buenos Aires, dia 1 | Des de Sants\nBuenos Aires, dia 1\nPosted on 3 Novembre, 2008 by Dav\nAquesta nit he somniat amb els Requetès de Montserrat assaltant la Serra de Pàndols mentre cantaven el Virolai. Veia les meves pròpies galtes com s’omplien de llàgrimes vives i com la Mili em mirava amb cara astorada. Alguna cosa estranya deu estar passant dins meu. El fet és que he donat la contraordre de despertar-me abans de les sis hora local i he aconseguit dormir fins quarts de vuit. Abans de les nou ja caminava per l’Avinguda Corrientes. He pres un Step amb manteca i una media luna i he continuat per aquest Broadway sud-americà mentre observava l’oferta teatral i les dones dels cartells reconstruïdes a cop de photoshop.\nHe creuat l’Obelisco, he tirat unes fotos i he arribat a la Plaza de Mayo, no tant espectacular com pensava, mitjaneta i bufona. A aquestes altures del camí ja gairebé m’havia congraciat amb la ciutat després que el taxista d’ahir aprofités la meva bona fe i el meu cansament de quinze hores de vol. A mitja plaça comença Defensa que els diumenges s’omple de paradetes de fira que recorren tot el llarg d’aquest carrer d’antiquaris. He baixat una bona estona fins al mercat de Sant Telmo i d’aquí he pres un taxi fins al Cementiri de la Recoleta.\nEn aquest indret, molt recomanat per la guia, s’hi troben enterrats els presidents, magistrats i burgesos que han fet la història d’aquest país. Observo fantàstics mausoleus de marbre i d’altres de totxo en estat ruïnós. Passo per davant de la tomba dels Duarte on ara després d’un veritable periple postmortem descansa el cadàver d’Eva Peron. La guia que tinc al costat, després d’una explicació ben professional, demana a l’audiència que no tractin d’entendre la història argentina, ni tan sols nosaltres els argentins podem fer-ho, diu.\nNou cop de taxi fins al benestant barri de Palermo. Al Río Alba m’assec a prendre el meu bife de carn i una deliciosa amanida de Rúcula. Un únic però. Per què me l’han servit al punt si el volia poc fet? Podent haver estat una felicitat plena, s’ha quedat a mig camí. Nou passeig fins al metro de la Plaza Italia. De camí trobo unes parades de llibres de segona mà a preus excel·lents. Quan ja trec el plàstic a la meva adquisició, Ficciones de Borges, m’adono del meu error: són els coneguts llibres fotocopiats que poblen aquest continent de rendes baixes. Passejo ara pel Microcentro, novament a prop de la Plaza de Mayo. Al carrer Florida, una mena de Portal de l’Àngel local, les botigues estan obertes el diumenge i els dependents et tracten amb una atenció desconeguda.\nRemeno per llibreries i m’enduc una història d’Argentina, un nou exemplar de Ficciones i una interessant Historia de la Cortesía des de la Revolució francesa fins els nostres dies, feta per un francès que imagino retrògrad. De camí cap a l’hotel llegeixo una cita fantàstica de Borges al voltant del taciturn Sr.Ashe: “Mi padre había estrechado con él (el verbo es excesivo) una de esas amistades inglesas que empiezan por excluir la confidencia y que muy pronto omiten el diálogo”. És millorable aquesta frase? No ho crec.\nFiled under: Argentina, viatges | Tagged: Buenos Aires |\n« Reflexions en un vol a Buenos Aires Buenos Aires, dia 2. Els col·legues »\nekeko, on 3 Novembre, 2008 at 11:09 said:\nDonat, on 3 Novembre, 2008 at 14:35 said:\nNo, la frase no és millorable. Crec que Borges gairebéno ho és mai , de millorable. Bona estada 🙂\nImma C, on 4 Novembre, 2008 at 01:35 said:\nPer començar a llegir BORGES recomeneu El Aleph?\nAra et falta escoltar milongas i ballar el tango.\nQuina enveja poder-se passejar per Buenos Aires.\ndesdesants, on 6 Novembre, 2008 at 19:47 said:\nGràcies per l’alè. Ha estat molt bé, sí. De Borges aquest serà el tercer intent i no sóc la millor font d’opinió. Ho sento.


Valverde: “El que ha fet André Gomes és un acte de valentia”\nL’entrenador del Barça subratlla que hauran de valorar el risc que suposa posar Iniesta de titular davant el Chelsea\nErnesto Valverde a la roda de premsa prèvia del Barça-Chelsea. // Pep Morata\nActualitzada el 14-03-2018 05:59\nErnesto Valverde ha hagut de respondre moltes preguntes relacionades amb l’estat anímic d’André Gomes, que, en una entrevista, va admetre estar vivint un infern a l’hora de gestionar la pressió. L’entrenador del Barça ha lloat l’acte d’exposició del migcampista portuguès i n’ha analitzat la situació: “S’ha de tenir valentia per reconèixer el que ha reconegut. No és res nou i tampoc és l’únic, a tots ens passa en major o menor mesura i s’ha d’afrontar.” I ha afegit, sobre si el veia preparat o no:\nAndré té moltes qualitats, a veure si les plasma demà al camp i ens les perdrem (...) He parlat amb ell, som aquí per ajudar-lo\nAndrés Iniesta, que ha participat de l’entrenament amb els companys, està sota el focus de totes les mirades. Valverde s’hi ha referit així: “Està clar que quan arriba un partit d’aquest tipus, de no retorn, el jugador és més procliu a arriscar. La qüestió és mesurar si el risc és excessiu o no”. I sobre l’evolució de Dembélé, ha admès que després del partit de Màlaga “ha fet un pas més”. Un Valverde que ha remarcat que veu els jugadors “molt motivats” i que s’espera un Chelsea semblant al de l’anada. Ha destacat molt la perillositat de Willian, i ha incidit en un missatge:\nSom un equip difícil de batre. Si mantenim la porteria a zero, som a la següent ronda, però això no vol dir que renunciem al nostre joc\nBusquets defensa André Gomes\nAbans d’Ernesto Valverde, el que ha valorat la prèvia davant el Chelsea ha estat Sergio Busquets, que ha analitzat les declaracions recents d’André Gomes: “Som persones (...) és una pressió que ell es posa extra, però més enllà del soroll, ell està preparat i l’ajudarem nosaltres i l’afició, perquè el que volem tots és el bé del club”. Sobre Dembélé, Busquets ha destacat que, malgrat estar creixent, “encara no ha jugat un partit d’aquest nivell amb nosaltres”. I, finalment, també s’ha referit a la figura de Leo Messi:\nMessi és a casa seva, quan ets en un gran club, en un gran vestidor i un gran projecte, trobar tot això en un altre lloc és difícil. La Premier League és espectacular, però sortir d’aquí és molt difícil


Estàs aquí:Home Benvinguda Manifest\nA la vista dels greus fets que s'estan produint en els darrers dies a Catalunya, clarament pertorbadors de la pau social, Pagaia Club de Caiac Cap de Creus, manifesta públicament la seva posició a favor d'una democràcia que garanteixi el ple exercici dels drets civils, socials i polítics.\nEs inqüestionable que la majoria de la societat catalana, amb diversitat d'idees i pensaments, considera que ha de poder decidir el seu futur, el que s´ha fet visible amb manifestacions ciutadanes multitudinàries i pacífiques durant els darrers anys.\nCondemnem els escorcolls indiscriminats i arbitraris i les detencions que s'estan produint en diferents indrets de Catalunya, en edificis públics de la Generalitat, en entitats privades i en domicilis particulars. Tanmateix condemnem l'ús indegut de la justícia i les forces de seguretat per resoldre el conflicte polític actualment existent.\nManifestem el nostre suport i solidaritat a les persones i les institucions que han vist vulnerats els seus drets fonamentals.\nEs per això que com a entitat esportiva, ens manifestem a favor d'una democràcia que garanteixi els drets i les llibertats individuals i col•lectives de les persones.\nLlançà, a 21 de setembre de 2017


Esquí amb consciència verda - El Periòdic d'Andorra\nEsquí amb consciència verda\nLa minicentral d’Arcalís produeix la totalitat d’energia que gasta l’estació al cap de l’any\nPublicat el Dilluns, 26 de març de 2018 | 01:30 h\nUn esquiador sota d’un dels remuntadors de l’estació d’Arcalís. | Àlex Lara\n«No som autosuficients». Ho deixa clar ja d’entrada el director d’Ordino-Arcalís, Xabier Ajona, per evitar confusions. Però sí que és cert que la posada en marxa de la minicentral hidroelèctrica d’Arcalís ha demostrat la possibilitat de contribuir a minimitzar l’impacte mediambiental que pot generar una estació d’esquí. Primer de tot perquè s’ha pogut donar un doble ús a la presa d’aigua que fins ara només s’utilitzava per produir neu. «És molt interessant el projecte, perquè hem aconseguit aprofitar una infraestructura de l’estació i ara, a més de produir neu, també hi tenim producció elèctrica», apunta Ajona, que es mostra satisfet de poder tenir certa etiqueta «verda».\nEls punts més elevats de consum es donen en els moments que cal produir neu\nAixí doncs, el que sí que es pot dir és que l’estació i la minicentral fan les paus. «L’energia que es produeix s’injecta a la xarxa, d’una xarxa que és d’on s’alimenta l’estació. I el que sí sabem del cert és que l’energia produïda equival a la totalitat del que es consumeix a l’estació», va detallar. Concretament, Arcalís consumeix, 2 milions de quilowatts per hora. Així doncs, el consum queda compensat amb la producció. Tenint en compte, això sí, que la despesa energètica de l’estació oscil·la en funció de l’època de l’any: «a l’hivern, en el moment que hem de produir neu, és quan arribem als pics més alts», per tant, es gasta més del que produeix la central, però a l’estiu, la situació s’inverteix, així s’arriba a compensar.\nEl director de l’estació d’esquí remarca que el de la minicentral «és un projecte conjunt amb Persa i el comú, com a propietari dels terrenys rep uns ingressos. Per tant, fins ara, amb el comú com a accionista majoritari de Secnoa, era una proposta molt beneficiosa. A més, la societat no tenia la capacitat econòmica per poder muntar una minicentral».\nMés enllà de la producció energètica verda, des de l’estació també es treballa, en paral·lel, per incidir en el consum energètic i mirar de ser més sostenibles. «Sabem que hi ha gent que li dona importància i per tant, tenim idees en què estem treballant», va exposar. Una d’aquestes mesures és, per exemple, la transformació del sistema de calefacció. «La visió de minimitzar l’impacte en el medi forma part de la nostra filosofia, però no es fa en un tres i no res», va destacar, indicant que en alguns espais es va canviar la calefacció de gasoil per l’elèctrica i d’aquesta manera «focalitzar millor els punts on es necessita escalfor». És el cas del garatge de màquines, que requereix calor en certs punts. «Abans escalfàvem l’edifici sencer, ara només allà on fa falta», va esclarir. També s’han fet canvis en les estacions de bombeig perquè siguin més polivalents. «Són accions que no generen tantes notícies i on es veuen tant, però són igual d’importants», va voler remarcar Ajona.


DESEMBRE 2014 - Zoo Pirineu Zoo Pirineu | EN\nPosted by Stania on Novembre 30th, 2014\nFONT DE LES SALAMANDRES\nM’agradaria compartir amb vosaltres una gran noticia!\nAl costat de les gàbies dels ducs vam tenir un toll on normalment hi havia terra humida. Fa un any vam decidir a netejar-ho per veure si hi surt aigua. Un dia equipats amb botes de goma, cubells i pales vam treure totes les fulles podrides i fang barrejat amb orgànics rests (vaja pudor). I vam trobar, que hi ha un lloc, on cauen gotes d’aigua neta! Vam parlar amb uns amics i ens van oferir de venir i respectant el cicle de la lluna fer una basseta tal com la feien quan eren joves i vivien a la muntanya. Martin els va ajudar i el resultat va ser sorprenent! La bassa s’anava omplint a poc a poc.\nAl setembre hi vaig espantar una salamandra i avui, 5 setmanes més tard, he tornat a trobar la “nostra” salamandra al costat de la font, a l’altre costat hi havia una de més petita i la basseta està plena de petites salamandres!!!!


Tres nous fitxatges de Junts pel Sí: Josep M. Vila d'Abadal, el Pare Manel i Carme-Laura Gil\nLa candidatura independentista suma tres noms més de personalitats reconegudes a Catalunya\nL'alcalde de Vic, Josep Maria Vila d'Abadal, ja no és militant d'Unió. Ahir va estripar oficialment el carnet per desavinences amb Josep A. Duran i Lleida, líder del partit democristià des de fa més de tres dècades. PERE TORDERA\nBarcelonaUn dia més, la candidatura independentista de Junts pel Sí anuncia tres noves incorporacions de persones de reconeguda trajectòria a Catalunya. Es tracta del sacerdot Manel Pousa, conegut com a Pare Manel, i els polítics Carme-Laura Gil i Josep Maria Vila d’Abadal.\nManuel Pousa (Granada, 1945) ha exercit a la parròquia de la Santíssima Trinitat de la Trinitat Vella i també ha treballat al districte de Nou Barris, on està arrelada la seva Fundació Pare Manel, creada el 2004. Una institució sense ànim de lucre que porta a terme projectes educatius i d’acció social per a persones en situació de vulnerabilitat. Ha rebut diverses distincions, així com la Creu de Sant Jordi de la Generalitat de Catalunya i la Medalla d’Honor de la Ciutat de Barcelona, totes dues el 2009.\nCarme-Laura Gil (Benissanet, 1935) és llicenciada en filologia clàssica i ciències de l’educació. Després de dedicar-se al món docent va fer el pas a la política el 1980, quan va ser nomenada directora general de Batxillerat. També va ser directora general de Professorat i Centres, i de Planificació Escolar del departament d’Ensenyament de la Generalitat de Catalunya. Gil, de CDC, va ser diputada al Congrés dels Diputats i posteriorment consellera d’Ensenyament de la Generalitat de Catalunya, entre el 1999 i el 2003.\nJosep Maria Vila d’Abadal (Barcelona, 1954) és enginyer agrícola i empresari. Del 2007 al 2015 va ser alcalde de Vic i durant quatre anys també va ser el president de l’Associació de Municipis per la Independència, des de la seva constitució el 2011 i fins al 2015. Vila d’Abadal és nét del polític i un dels fundadors d’UDC Lluís Vila d’Abadal.\n27-S Junts pel Sí Josep Maria Vila d'Abadal


Ahir vam obrir les portes de l'escola a les famílies que ens volien conèixer! L'escola estava molt bonica però faltava el caliu d'anys anteriors ja que molts de vosaltres aprofitàveu per venir a visitar-nos. Heu de saber que us vam trobar molt a faltar, a vosaltres i a tot l'equip humà del MAC.\nEns fa il·lusió poder compartir amb tots vosaltres el vídeo que vam estrenar ahir. En ell podreu veure un petit tastet del nostre dia a dia a l'escola. Fem moltes més coses, segur que els vostres fills i filles us van explicant, però aquí teniu una selecció!


Hatay Büyükşehir Belediye Başkanı Doç. Dr. Lütfü Savaş’ın ‘Milli Proje’ olarak nitelendirdiği Hatay Deniz Otobüsü (HADO) Sinan Paşa Gemisi ilk seferine çıktı. HADO, 19 Mayıs Atatürk’ü Anma, Gençlik ve Spor [més ...]\nEl quart vaixell que s'utilitzarà en treballs de perforació ha arribat a Turquia. El ministre d'Energia i Recursos Naturals, Fatih Dönmez, va fer una declaració al seu compte de xarxes socials: "El nostre quart vaixell de perforació és a Turquia. Un procés de preparació de 4 mesos al port de Taşucu [més ...]\nAmb la tecnologia desenvolupada per Orca AI, el vaixell de càrrega autònom Suzaka ha completat amb èxit el seu viatge de gairebé 800 quilòmetres a la costa est del Japó. El vaixell portacontenidors autònom ha estat operant de manera autònoma durant aproximadament 40 hores. [més ...]\nAmb la coordinació del Ministeri de Medi Ambient, Urbanització i Canvi Climàtic, es va aplicar una multa administrativa de 3 milions 788 mil 628 TL al vaixell comercial de bandera de Malta, que es va trobar que havia contaminat el mar davant de la costa de Yalova al Golf. d'Izmit. [més ...]\nA Trieste es va signar l'Acord de voluntariat per a la reducció de les emissions de contaminants atmosfèrics dels vaixells que atraquen i atraquen als ports de Trieste i Monfalcone. Vaixells atracats i atracats als ports de Trieste i Monfalcone l'11 de maig de 2022 [més ...]\nEl ministre de Transports i Infraestructures, Adil Karaismailoğlu, va assenyalar que la quantitat de manteniment i reparació de vaixells a les drassanes ha augmentat un 10 per cent en els darrers 95 anys i la taxa d'ocupació en el sector de la construcció naval ha augmentat un 115 per cent fins a aproximadament 80 mil. [més ...]\nAmb l'arribada de l'estiu, ha començat la temporada de casaments. És el somni de tota parella tenir un dia de casament preciós, que sempre es recordarà bé i deixi una empremta en els records. Destaca entre la recerca de matrimoni i organització del casament de les parelles. [més ...]\nNota completa sobre el remolcador d'alta tecnologia construït a la drassana SANMAR\nEl ministre d'Indústria i Tecnologia, Mustafa Varank, que va visitar la drassana SANMAR a la zona de les drassanes del districte d'Altinova de Yalova, va provar els remolcadors navegant. La indústria marítima turca ha guanyat un gran impuls en els últims anys. [més ...]\nSegon creuer atracat al port d'Esmirna\nS'han començat a rebre els resultats de l'intens treball realitzat per l'alcalde del municipi metropolità d'Esmirna Tunç Soyer per al desenvolupament del turisme a Esmirna. Després del primer creuer que va arribar a la ciutat a l'abril després de 6 anys, 5 [més ...]\nContinuen les obres d'ompliment de la zona portuària de Rize Iyidere Logistics\nContinuen les obres del port logístic d'Iyidere, que es construirà a Rize utilitzant aproximadament 20 milions de tones de pedra i omplint el mar. Muhammed Avcı, vicepresident adjunt de la seu del partit AK i diputat de Rize, Iyidere Logistics [més ...]\nEl port d'Esmirna acollirà el segon vaixell de creuers el 3 de maig\nDesprés d'una pausa de 6 anys, hi ha dies animats al port d'Esmirna. Esmirna va acollir el primer creuer el 14 d'abril i el segon el 3 de maig, com a resultat dels intensos esforços de l'alcalde metropolità Tunç Soyer. [més ...]\nFacilitat de la targeta de crèdit per pujar als ferris de cotxes a Esmirna\nEl municipi metropolità d'Esmirna està llançant l'aplicació d'utilitzar la targeta sense contacte Visa, a més de pagar amb efectiu i la targeta Izmirim per pujar als ferris de cotxes. El pagament en efectiu serà vàlid durant un mes més, [més ...]\nEl ministre Ersoy va visitar el creuer Costa Venècia ancorat a Galataport\nEl ministre de Cultura i Turisme, Mehmet Nuri Ersoy, va visitar el creuer Costa, que va fondejar al Galataport d'Istanbul. Ersoy, que va fer una declaració a la premsa després de visitar el vaixell, va dir que caldrà un nou port el 2024. [més ...]\nGalataport Istanbul es converteix en la primera parada del creuer Costa Venezia\nGalataport Istanbul, que s'ha convertit en una font d'inspiració per a projectes similars a l'estranger, en transformar el port històric de la ciutat en un port de creuers de classe mundial i un centre comercial, gastronòmic i cultural i artístic. [més ...]\nEls vaixells més tecnològics del món es produeixen a les drassanes de Yalova\nEl ministre d'Indústria i Tecnologia, Mustafa Varank, va dir: "En el moment en què hem arribat, veiem que les nostres drassanes, enginyers, tècnics, treballadors lleials i devots poden produir els vaixells més tecnològics i fàbriques del món". dit. ministre Varank, [més ...]\nD'acord amb Arkas Line 'Green'\nTot i que Arkas Line fa passos importants per reduir la seva petjada de carboni, ha reduït les seves emissions de diòxid de carboni més enllà del seu objectiu. D'una banda, ha signat diversos projectes i d'altra banda, determinats en el marc de la normativa; mantenir l'ús de combustibles amb baix contingut en sofre als seus vaixells [més ...]\nS'han augmentat les tarifes del ferri de l'estret de Canakkale després que no hi hagi cap objectiu al pont!\nTot i que el nombre de persones que creuaven el pont del Bòsfor de Çanakkale de 1915 es va mantenir bastant baix, els ciutadans van continuar utilitzant el transport marítim a causa del preu elevat. Malgrat l'augment del 30 per cent de l'any nou, el transport marítim és molt més que el pont. [més ...]\nL'estret d'Istanbul tancat al trànsit de vaixells\nEl Bòsfor estava tancat al trànsit de vaixells en ambdós sentits. En el comunicat fet al web de la Direcció General de Seguretat Costanera, travessies de nord a sud pel Bòsfor, a partir de les 02.00:06.15 hores, i de sud a nord a les XNUMX:XNUMX hores. [més ...]\nEl ministre de Transports i Infraestructures, Adil Karaismailoğlu, va declarar que hi ha 22 vaixells esperant a les costes d'Ucraïna al mar Negre, "la majoria d'ells són de propietat turca. turc bayraklı n'hi ha alguns. "Hem d'aconseguir aquests vaixells d'allà", va dir. [més ...]\nEl port d'Izmir TCDD va començar a acollir vaixells de creuer de nou\nEl port d'Esmirna, que està connectat amb els Ferrocarrils Estatals de la República de Turquia (TCDD), va tornar a acollir vaixells de creuer. INSIGNIA, un dels creuers turístics que han suspès els seus viatges des del 2017, va fondejar al port d'Esmirna després de 5 anys. [més ...]\nLa flota de taxis marítims va arribar als 25 vehicles\nSea Taxis, el vehicle de transport de nova generació i respectuós amb el medi ambient dels residents d'Istanbul, ha arribat a una flota de 10 vehicles afegint 15 més completats als seus viatges, que van començar amb 25 vehicles. Sea Taxis, que comptarà amb un total de 50 vehicles [més ...]\nEsmirna acull el seu primer creuer\nCom a resultat dels intensos esforços de l'alcalde del municipi metropolità d'Esmirna, Tunç Soyer, el primer creuer ha arribat avui al port d'Esmirna després d'una pausa de 6 anys. El president Soyer, que va pujar al vaixell i va regalar flors al capità, va dir: “Fa temps que estem esperant. [més ...]\nEl primer creuer arribarà demà a Esmirna\nCom a resultat dels intensos esforços de l'alcalde del municipi metropolità d'Esmirna, Tunç Soyer, el primer creuer des del 2016 atracarà a Esmirna demà. El president Tunç Soyer també estarà al port d'Esmirna per donar la benvinguda al primer vaixell. [més ...]\nLa càrrega manipulada el primer trimestre del 2022 va superar els 135 milions de tones\nEl Ministeri de Transports i Infraestructures va assenyalar que en el primer trimestre d'aquest any, la quantitat de càrrega manipulada als ports va augmentar un 9,1 per cent respecte al mateix període de l'any anterior i va arribar als 135 milions 196 mil tones. [més ...]\nGlobal Ports Holding rep la prequalificació per al port d'Heraklion\nGlobal Ports Holding (GPH), una filial de Global Investment Holdings (GYH) i l'operador de ports de creuers més gran del món, continua amb els seus esforços per afegir nous ports a la seva cartera. Finalment, el Port de Tarragona a Espanya [més ...]\nTaller de desenvolupament del transport marítim celebrat a Istanbul\nCity Lines va organitzar el 'Taller de desenvolupament del transport marítim a Istanbul', que pretén determinar una estratègia per integrar-se amb el transport terrestre i ferroviari per augmentar el transport marítim. celebrat al campus de Florya de l'agència de planificació d'Istanbul. [més ...]\nLa mida de la indústria naviliera a la Xina arriba al límit d'1.5 bilions de dòlars\nLa producció al sector marítim de la Xina va superar els 2021 bilions de iuans per primera vegada el 9. Segons la informació obtinguda del Ministeri de Recursos Naturals de la Xina, la producció al sector marítim de la Xina el 2021 és de 9 bilions per primera vegada. [més ...]\nBarrera de contenidors a les exportacions mineres\nLa indústria minera, que va batre un rècord en la història de la república amb les seves exportacions de 5,93 milions de dòlars l'any passat, també s'enfronta al problema d'exigir el cost dels danys als contenidors durant el transport, a més del subministrament de contenidors. [més ...]\nEls bitllets de Bursa Sea Bus (BUDO) estan programats\nS'han augmentat els preus dels bitllets de BUDO, l'autobús marítim operat per Burulaş, una filial del municipi metropolità de Bursa, entre Mudanya i Istanbul. Des del 2020, el transport de passatgers a Mudanya-Istanbul (Eminönü/Sirkeci) s'ofereix com a preu únic. [més ...]


Llengües reconegudes amb la seva pròpia gramàtica i un desenvolupament històric singular\nTEXT: Maria Labró Vila | Infografia: Eduard Forroll Isanda\nNi imitacions gestuals ni mímica. Els centenars de llengües de signes que existeixen arreu del món són llengües reconegudes amb la seva pròpia gramàtica i un desenvolupament històric singular. El 23 de setembre es va celebrar el seu dia internacional, una bona ocasió per donar-los visibilitat i enriquir-nos amb el seu lèxic i la seva història.\nFa uns mesos corria per Twitter un vídeo que tenia milions de visualitzacions en el qual es veia una nena desitjant un bon dia al seu carter. Aquella escena no hauria tingut repercussió si no fos perquè la jove no ho feia en la seva llengua materna, sinó que havia après a comunicar-se amb la llengua del repartidor, la llengua de signes anglesa. El coneixement de noves llengües és una inversió de futur que ens permet comunicar-nos amb la resta d’éssers humans i, igual com passa amb l’anglès, el francès o l’alemany, aprendre una llengua de signes també és important per relacionar-nos amb el nostre entorn social i, d’aquesta manera, eixamplar el patrimoni i les capacitats comunicatives de tota la ciutadania.\nUn error comú, però, és pensar que hi ha un llenguatge de signes utilitzat de manera universal. Com les llengües parlades, les llengües de signes han evolucionat en funció de les comunitats geogràfiques on es troben. Com es podria desenvolupar a finals del segle XVIII la mateixa llengua a Catalunya que a Tailàndia o als Estats Units? Així doncs, la llengua de signes catalana és diferent de l’espanyola, tot i que dins de la península Ibèrica la comunicació entre parlants de diferents territoris és possible, perquè hi ha moltes paraules semblants. Una altra concepció errònia és creure que els usuaris només utilitzen les mans. Mentre que, amb el llenguatge oral, la comunicació s’estableix mitjançant un canal auditiu, la llengua de signes ho fa per un canal visual i espacial i té una estructura gramatical pròpia que es caracteritza pel moviment d’una o dues mans, les seves orientacions, la ubicació espacial i els moviments no manuals, com els labials –verbals i orals–, facials, linguals, d’espatlles i de cap.\nUs oferim unes nocions bàsiques per entendre millor les llengües de signes i aprendre a dir alguna cosa en LSC (llengua de signes catalana), una llengua que a casa nostra és imprescindible conèixer.\nDiversitat i creixement global\nActualment, es calcula que hi ha més de 300 llengües de signes arreu del món. Les noves, apareixen a través de la criollització (procés de formació d’una llengua pel contacte entre dues comunitats lingüístiques) però també en sorgeixen de noves per necessitat o són introduïdes a través d’una planificació lingüística.\nTenir dos noms\nLes persones que parlen llengua de signes tenen dos noms: un d’oïdor i un de signat. Normalment el nom en llengua de signes és alguna configuració senzilla relacionada amb l’aspecte físic o amb algun tret característic de la persona.\nMés del 5% de la població mundial (és a dir, 466 milions de persones) té sordesa o pèrdua auditiva discapacitant, que és aquella que comporta la pèrdua major de 40 decibels (dB) en el millor sentit auditiu en adults i una pèrdua auditiva major de 30 dB en el cas de nens. Aproximadament un terç de les persones més grans de 65 anys es veuen afectades per la pèrdua auditiva discapacitant i s'estima que al 2050 seran més de 900 milions de persones (una de cada deu persones).\nA banda dels usuaris amb sordesa o pèrdua auditiva, també són parlants de la llengua de signes molts oients que han viscut amb familiars o amics sords, els professionals que es dediquen a la traducció i a la docència i altres persones interessades en aprendre una llengua nova.\nLes grans famílies de llengües de signes\nA grans trets, les llengües de signes es poden dividir en vuit grans famílies. Les llengües de signes similars solen provenir de la mateixa família i es poden agrupar amb un cert marge dins d’uns grans grups que sovint n’han marcat l’origen. En part, això definirà la intel·ligibilitat entre les llengües (la possibilitat d’entendre’s entre elles). La llengua de signes catalana es classifica en la família de la llengua de signes francesa, tot i que la relació que hi té actualment no és gaire evident.\nLa llengua de signes catalana\nConeguda popularment com a LSC, comença a fer les primeres passes el 1799 de la mà del prevere francès Joan Albert. Joan Albert era coneixedor de l’obra de l’Epée, un educador francès que va ser conegut com ‘el Pare dels Sords’, i inicia l’ensenyament de sords a Catalunya. Primer a casa seva la tardor de 1799, i poc després, el 4 de febrer de 1800, ja oficialment en un espai cedit per l’Ajuntament de Barcelona, al Saló de Cent.\nAprovació i extensió\nEl Parlament de Catalunya va crear el 1993 per primera vegada a la història una comissió oficial sobre la llengua de signes, aleshores encara mal anomenada ‘llenguatge’. Però no va ser fins al 2006 que l’Estatut d’Autonomia va reconèixer la llengua de signes catalana com a “llengua que ha de ser objecte d’especial ensenyament, respecte i protecció”. Actualment la LSC és utilitzada per més de 25.000 persones a Catalunya (un 0,3% de la població), de les quals 12.000 són persones sordes\nOn aprendre LSC?\nLa direcció general de Política Lingüística ha editat un mapa de localització dels llocs on es pot aprendre i practicar la llengua de signes catalana (LSC) a Catalunya. Entre els serveis, la pàgina web també ofereix una extensa col·lecció de làmines elaborades amb el suport de la Federació de Persones Sordes de Catalunya (FESOCA) amb un vocabulari bàsic per començar a practicar.\nLa infografia en paper a doble pàgina a l'ARA Diumenge\nFONT: OMS. La informació i el vocabulari de la LSC han sigut facilitats per la direcció general de Política Lingüística de la Generalitat de Catalunya.\ninfogràfica llengua de signes llengua sordesa comunicació


Albiol alerta sobre un conflicte social important - Notícies Política - Notícies Política - e-notícies\nPolítica · 22 de Juny de 2011. 09:17h.\n"Aquells que no estiguin disposats a comportar-se que se'n vagin de Badalona"\nL'alcalde de Badalona, Xavier Garcia Albiol, alerta en una entrevista a El Periódico, que a la ciutat existeix "la mateixa preocupació de sempre. I això ha de canviar aviat perquè si no tindrem un conflicte social important".\nEn aquest sentit explica que "hi ha un canvi de prioritat en la policia. Ja van a peu pels barris com Bufalà o Sant Crist on hem detectat un augment d'estrebades". Preguntat pels gitanos romanesos, Albiol demana que "aquells que no estiguin disposats a comportar-se que se'n vagin de Badalona".\n"Vull seguir amb les polítiques d'acollida per als que es volen integrar, però n'hi ha altres que, si no modifiquen el seu comportament, faré el possible perquè se'n vagin". El seu objectiu és "crear-los una situació d'incomoditat d'acord amb les ordenances municipals".\nFinalment ha explicat el cas d'"un cap de departament que fitxava cada dia a les vuit, se n'anava a casa i tornava a les tres de la tarda a fitxar la sortida. Feia això des de fa 10 anys perquè ningú li donava feina ni el trobaven a faltar. No entenc com es va permetre això 10 anys".


Acte a Timisoara a favor de la reunificació de Romania i Moldàvia – Balcània\nActe a Timisoara a favor de la reunificació de Romania i Moldàvia\n29 Març 2015 29 Octubre 2015 Josep Dorca\nLa Plataforma Acció 2012 i l’Organització d’Estudiants de Bessaràbia de Timisoara van convocar una manifestació a favor de la reunificació de Moldàvia i Romania. Va tenir lloc a Timisoara, i van desplegar una gran bandera tricolor de més de cent metres de llargada i tres d’amplada. Aquesta bandera va ser cosida, simbòlicament, a Chisinau, capital de Moldàvia.\nLa concentració s’ha fet el 27 de març, per tal de fer-la coincidir amb la commemoració del 27 de març de 1918, moment en el qual va néixer la Gran Romania del període d’entreguerres, que és ara reivindicada per alguns grups nacionalistes. Aquell dia, 9 d’abril segons els nostre calendari, l’Assemblea de Bessaràbia (nom històric de l’actual Moldàvia utilitzat pels russos) va votar la unificació amb Romania. Quatre mesos abans d’aquesta data ja s’havia proclamat una República Democràtica de Moldàvia, sota l’autoritat d’un nacionalista romanès, Ioan Inculet. Com que els líders d’aquesta república se sentien amenaçats pels bolxevics, van demanar ajut a les tropes romaneses i, poc després, l’Assemblea, Staf en romanès, va votar-ne la unió amb Romania. Aquesta unió va ser ratificada posteriorment pel Tractat de París.\nEs preveu fer actes similars, als del dia 27, en altres ciutats de Romania i Moldàvia, per commemorar i reivindicar el 97è aniversari de la reunificació.\nPrevious Article Retrocés en la llibertat de premsa\nNext Article Albània, els musulmans que van salvar els jueus durant la Segona Guerra Mundial


Es refà el mur de la part sud del carrer Sant Marc\nLes obres de condicionament urbanístic de la part sud del carrer Sant Marc suposaran una millora estructural en aquest tram. Segons tècnics de l’empresa de Sant Joan de Vilatorrada Seuba Salvans, responsable de les obres: “Era un dels reptes, urbanitzar aquest carrer, ja que la construcció d’aquest gran mur vindrà a ser una àrea prolongada i d’espai enjardinat de la futura seu de la nova ubicació de la Llar d’Infants.”\nAmb aquestes obres, en el punt sud del final del camp de futbol i des del carrer de Sant Marc, es podrà accedir mitjançant una rampa i un tram esglaonat fins a l’antiga carretera 1411, en la seva entrada principal al poble.\nTot fent un recordatori, aquest tram de carretera que mena a la població d’Avinyó havia estat format per camps de conreu i vinya de les famílies de cal Fenàs i de cal Cabré. Benvingudes les millores a favor dels balsarenyencs.